CELEX: 32014R1125
Language: sl
Date: 2014-09-19 00:00:00
Title: Delegirana uredba Komisije (EU) št. 1125/2014 z dne 19. septembra 2014 o dopolnitvi Direktive 2014/17/EU Evropskega parlamenta in Sveta v zvezi z regulativnimi tehničnimi standardi glede najnižjega denarnega zneska zavarovanja poklicne odgovornosti ali primerljivega jamstva, ki ga sklenejo kreditni posredniki  Besedilo velja za EGP

24.10.2014   
            
            
               SL
            
            
               Uradni list Evropske unije
            
            
               L 305/1
            
         DELEGIRANA UREDBA KOMISIJE (EU) št. 1125/2014
   z dne 19. septembra 2014
   o dopolnitvi Direktive 2014/17/EU Evropskega parlamenta in Sveta v zvezi z regulativnimi tehničnimi standardi glede najnižjega denarnega zneska zavarovanja poklicne odgovornosti ali primerljivega jamstva, ki ga sklenejo kreditni posredniki
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2014/17/EU Evropskega parlamenta in Sveta z dne 4. februarja 2014 o potrošniških kreditnih pogodbah za stanovanjske nepremičnine in spremembi direktiv 2008/48/ES in 2013/36/EU ter Uredbe (EU) št. 1093/2010 (1) in zlasti drugega pododstavka člena 29(2)(a) Direktive,
   ob upoštevanju naslednjega:
   
               (1)
            
            
               Kreditni posredniki morajo imeti v skladu s členom 29(2)(a) Direktive 2014/17/EU sklenjeno zavarovanje poklicne odgovornosti, ki vključuje ozemlja, na katerih ponujajo storitve, ali drugo primerljivo jamstvo za kritje odgovornosti v primeru poklicne malomarnosti.
            
         
               (2)
            
            
               Zahteva, da morajo imeti kreditni posredniki v sektorju hipotekarnih kreditov sklenjeno zavarovanje poklicne odgovornosti ali primerljivo jamstvo, je nova regulativna zahteva na ravni Unije, na nacionalni ravni pa ta zahteva že obstaja v nekaterih državah članicah. Jurisdikcije z izkušnjami na področju zahtev glede zavarovanja poklicne odgovornosti imajo tudi največje deleže prodaje hipotekarnih kreditov prek posrednikov v vsej Uniji, zgodovino precejšnjih tržnih deležev kreditnih posrednikov, uporabljajo pa tudi bolj specifičen pristop k reguliranju navedenega sektorja. Pravila Unije o najnižjem znesku zavarovanja poklicne odgovornosti ali primerljivega jamstva bi morala pri določanju najustreznejšega pristopa k izračunu najnižjega zneska zato temeljiti na izkušnjah navedenih jurisdikcij.
            
         
               (3)
            
            
               Navedeni pristop bi bil ustrezen za celotno Unijo, tudi za jurisdikcije z manjšimi hipotekarnimi trgi. Terjatve zoper kreditne posrednike namreč niso povezane z zneskom hipotekarnih kreditov, ki služi kot osnova in se lahko po Uniji precej razlikuje, ampak temeljijo na poklicni malomarnosti, pri kateri se povzročena škoda bistveno manj razlikuje.
            
         
               (4)
            
            
               Tretji pododstavek člena 29(2)(a) Direktive 2014/17/EU zahteva redno pregledovanje najnižjega denarnega zneska zavarovanja poklicne odgovornosti ali primerljivega jamstva. Morda bodo zato v prihodnosti za določanje ravni navedenih obveznosti za kreditne posrednike, zlasti z razpoložljivostjo dodatnih podatkov za predhodna obdobja in večjimi izkušnjami z nadzorom, povezanimi z delovanjem zavarovanja poklicne odgovornosti, primernejše druge možnosti ali metodologije.
            
         
               (5)
            
            
               Da bi se jasno določil najnižji denarni znesek zavarovanja poklicne odgovornosti ali primerljivega jamstva in zagotovil bolj usklajen pristop v vsej Uniji, bi bilo treba določiti uporabo navedenega najnižjega zneska za vsako terjatev in na letni ravni. Direktiva 2002/92/ES Evropskega parlamenta in Sveta (2) določa zahtevo za najnižji znesek zavarovanja poklicne odgovornosti ali primerljivega jamstva na letni ravni in za vsako terjatev. Večina posrednikov, ki opravljajo zavarovalno posredništvo, in njihove zavarovalnice je seznanjenih z navedenim pristopom, zato je treba podoben sistem vzpostaviti za kreditne posrednike. Večina držav članic, katerih nacionalna zakonodaja zahteva zavarovanje kreditnih posrednikov za poklicno odgovornost, tudi uporablja takšen pristop. Pravila o zavarovanju poklicne odgovornosti kreditnih posrednikov bi morala zato tudi predlagati razlikovanje na letni ravni in za vsako terjatev.
            
         
               (6)
            
            
               Ta uredba temelji na osnutkih regulativnih tehničnih standardov, ki jih je Komisiji predložil Evropski bančni organ.
            
         
               (7)
            
            
               Evropski bančni organ je opravil javna posvetovanja o osnutkih regulativnih tehničnih standardov, na katerih temelji ta uredba, analiziral morebitne povezane stroške in koristi ter prosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (3) –
            
         SPREJELA NASLEDNJO UREDBO –
   Člen 1
   Najnižji denarni znesek zavarovanja poklicne odgovornosti ali primerljivega jamstva, ki ga v skladu s prvim pododstavkom člena 29(2)(a) Direktive 2014/17/EU sklenejo kreditni posredniki, je:
   
               (a)
            
            
               460 000 EUR za vsako posamezno terjatev;
            
         
               (b)
            
            
               skupno 750 000 EUR za vse terjatve v koledarskem letu.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. septembra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 60, 28.2.2014, str. 34.
   
      (2)  Direktiva 2002/92/ES Evropskega parlamenta in Sveta z dne 9. decembra 2002 o zavarovalnem posredovanju (UL L 9, 15.1.2003, str. 3).
   
      (3)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).